312 
Adatok Borsodmegye flórájához. 
Beitráge zűr Flóra des Komitates Borsod. 
Von - ( Budai József (Miskolcz). 
Mikor 1894-ben, 43 éves koromban Mezőtúron először közép- 
iskolához kerültem, őszintén megvallhatom, nagy zavarba hoztak 
tanítványaim. Lépten-nyomon hozták a virágokat és azok neveit 
tudakolták, mondhatom, nem kis rémületemre. 
A múlt század 70-es éveinek a közepe táján, mikor egye- 
temre jártam, szörnyen lenézték és mostohán kezelték ott a floris- 
tákat. Szénagy üjtésnek csúfolták a hangadók és egyszerűen elriasz- 
tottak minket tőle. Boncztan, szövettan, virágtalanok fejlődése volt 
mindaz, amiről hallottunk s floristikai tudásunk ennek folytán a 
semminél is kevesebb volt, mikor katedránkat elfoglaltuk. 
Sajnosán tapasztaltuk azután ekkor, hogy a tanulók világa 
egyáltalán nem érdeklődik a Chara szárcsomó sejtjeinek osztódása 
iránt, hanem első sorban növényneveket követel tőlünk. 
Ily irányú tájékozatlanságom érzetében kollegáimhoz fordulni 
se mertem, legtöbbhöz hiába is fordultam volna. Mit volt tenni, 
el kezdettem határozni Hazslinszkyból, Gönczyből, s lettem auto- 
didacta. Más könyvet nem is ismertem, de szentül meg voltam 
győződve, hogy e két munkával a botanikai tudomány betetőző- 
dött s legalább hazai flóránkban e művek alapján bizton eliga- 
zodhatom. 
Két év múlva Miskolczra kerültem és itt igen nagy kedvet 
kaptam a tovább tanulásra. Mikor ugyanis egy szép szeptemberi 
napon a Bükkbe először felrándultam, a kedvező időjárás folytán 
teljes színpompájában állott előttem a hegység változatos és 
gazdag növényvilága. A Viola silvestris őszi virágaival elborította 
az erdőt, lelkem megitasodott a látottaktól s ugyancsak kellett 
forgatnom az én két auctoromat, hogy az itteni ismeretlenjeimet 
reducálhassam. 
Végre a magam erején már a Pázsitok, sőt a Sások rébu- 
szait is meg tudtam oldani, de még mindig kételyeim voltak sok 
meghatározásom helyességében, s ezért revízióért bekopogtattam 
honi tudósainkhoz. Mindenhol szívesen fogadtak, úgyhogy csak 
most kaptam igazán kedvet a további munkálkodásra. 
Fárasztó munka és sok csalódás után jutottam csak oda, 
hogy a virágok világában már tájékozódni bírtam. 
Olyan későn fogtam hozzá a botanikához, hogy kénytelen 
voltam szigorú határt szabni munkásságomnak. Borsod növény- 
világára szorítkoztam csupán. 
Őszintén megvallom, hogy a megye felkutatásának sorrend- 
jében nagy hibát követtem el. Az Alföld elhanyagolásával a Bükk- 
